Diari Oficial de la Generalitat Valenciana


Sumari del DOGV 9424, del 09-09-2022 (2022/8079)

Extracte de la Resolució de 29 de juliol de 2022, del rector de la Universitat Politècnica de València, per la qual es convoquen quinze beques d'ajuda a matrícula en la quarta edició del Màster en Startup Administration (MSA) a la UPV per al curs acadèmic 2022/2023.
--------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9424

Data del DOGV
:   09-09-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/8079


Data del document
:   29-07-2022

Organisme emissor
:   Universitat Politècnica de València

Tipus de document
:   Extracte

Descriptors 

:   * ajuda pública

Extracte de la Resolució de 29 de juliol de 2022, del rector de la Universitat Politècnica de València, per la qual es convoquen quinze beques d'ajuda a matrícula en la quarta edició del Màster en Startup Administration (MSA) a la UPV per al curs acadèmic 2022/2023. [2022/8079]  
BDNS (identif.): 647197.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:  
https://www.infosubvenciones.es/bdnstrans/GE/es/convocatoria/647197  
http://www.pap.minhap.gob.es/bdnstrans/index  
  
Primer. Persones beneficiàries  
Poden sol·licitar les ajudes:  
a) Els sol·licitants preinscrits al màster MSA UPV en la plataforma del Centre de Formació Permanent (CFP)  
b) Els sol·licitants inscrits en el Programa Santander X a través de la pàgina web habilitada a aquest efecte https://www.santanderx.com/.  
c) Els titulats en la UPV de llicenciatura o diplomatura, grau, màster universitari o doctorat.  
d) Els estudiants de la UPV de llicenciatura o diplomatura, grau, màster universitari o doctorat matriculats en el curs acadèmic 2022/23, o exalumne UPV i sempre que complisquen les «Normes reguladores dels estudis i activitats de formació permanent de la UPV» (https://www.upv.es/entidades/cfp/info/694792normalc.html).  
S'entendrà per exalumne UPV a tota persona que, sense ser titulat UPV ni estudiant UPV en el moment de la publicació d'aquesta convocatòria, haguera estat matriculat en estudis oficials de la UPV amb anterioritat a aquesta data i devent a més haver superat almenys 4,5 crèdits d'un curs acadèmic.  
e) Que complisquen els requisits exigits en les bases de la convocatòria.  
  
Segon. Finalitat  
La finalitat d'aquesta convocatòria és la concessió de 15 beques d'ajuda a matrícula dirigides als alumnes preinscrits en el Màster en Startup Administration (d'ara en avant, MSA) durant el curs acadèmic 2022/2023 i que acrediten el compliment dels requisits estipulats en aquestes bases reguladores del procediment.  
El gaudi d'aquestes beques és incompatible amb el de qualsevol altra beca o ajuda a l'estudi concedida per a la mateixa finalitat.  
  
Tercer. Bases reguladores  
Disponibles en https://www.santanderx.com, http://ideas.upv.es i http://msa.webs.upv.es/  
  
Quart. Import  
Les ajudes són finançades amb fons propis de la UPV amb càrrec a la partida pressupostària 099185579 422 40136 per un import màxim de 29.000 euros amb càrrec a l'oficina gestora d'IDEES UPV, en la qual existeix crèdit pressupostari suficient i adequat per a la cobertura de la present convocatòria, aplicant-se a l'exercici 2022.  
Cadascuna de les ajudes està dotada amb 1.933,33 euros bruts.  
La dotació econòmica de les ajudes estarà subjecta a la corresponent retenció que estableix la normativa vigent.  
La UPV fa l'abonament de la beca mitjançant un ingrés en el compte obert a nom de l'estudiant en el Banco Santander, SA.  
  
Cinqué. Termini de presentació de sol·licituds  
Comença a partir de l'endemà de la publicació de l'extracte d'aquesta convocatòria en el Diari Oficial de la Generalitat Valenciana i finalitza el 21 de novembre de 2022.  
  
València, 29 de juliol de 2022.- El rector de la Universitat Politècnica de València: José Esteban Capilla Romá.